আবদুল মমিন তালুকদার

আবদুল মোমিন তালুকদার (জন্ম: ১ সেপ্টেম্বর ১৯২৯ - মৃত্যু: ১৫ আগস্ট ১৯৯৯) বাংলাদেশী আওয়ামী লীগের একজন রাজনীতিবিদ, আইনজীবী এবং পাবনা-৫ আসনের সাবেক সংসদ সদস্য এবং স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন। 

 জন্ম ও প্রাথমিক জীবন 
আবদুল মমিন তালুকদার ১ সেপ্টেম্বর ১৯২৯ সালে ব্রিটিশ ভারতের সিরাজগঞ্জের বেলকুচিতে জন্মগ্রহণ করেন। তার পিতার নাম আবদুল গফুর তালুকদার। মাতার নাম মাতা বছিরুন নেছা। তিনি ১৯৪৫ সালে সিরাজগঞ্জ বিএল হাইস্কুল থেকে মেট্রিকুলেশন পাশ করে পাবনা এডওয়ার্ড কলেজ থেকে ১৯৪৭ সালে এইচএসসি ও ১৯৫১-৫২ সালে বিএসসি পাস করেন। পরে ১৯৫৫ সালে গণিত শাস্ত্রে ঢাকা বিশ্ববিদ্যালয় থেকে এমএসসি পাশ করেন। ১৯৫৯ সালে ঢাকা বিশ্ববিদ্যালয় থেকে এলএলবি ডিগ্রি অর্জন করেন। ১৯৬০ সালে আইনজীবি সনদ লাভ করে পাবনায় আইন ব্যবসা শুরু করেন। ১৯৭৬ সাল থেকে বাংলাদেশ সুপ্রীম কোর্টে আইন ব্যবসা শুরু করেন।

 রাজনৈতিক ও কর্মজীবন 
আবদুল মমিন তালুকদার ছাত্রজীবন থেকেই রাজনীতির সাথে সম্পৃক্ত। ১৯৪৯ সালে পূর্ব বাংলা ছাত্রলীগের পাবনা জেলা শাখার সাধারণ সম্পাদক নির্বাচিত হন তিনি। ১৯৫৩-১৯৫৬ সালে তিনি ছাত্রলীগের সভাপতি ছিলেন। সর্বদলীয় রাষ্ট্রভাষা সংগ্রাম পরিষদের ঢাকা বিশ্ববিদ্যালয়ের আহবায়ক হিসেবে তিনি ভাষা আন্দোলনে গুরুত্বপূর্ণ ভূমিকা রাখেন। তিনি ছিলেন পাবনা জেলা আওয়ামী লীগের সহসভাপতি। ১৯৬৪ সালে পূর্ব পাকিস্তান আওয়ামী লীগের কার্যনির্বাহী কমিটির সদস্য নির্বাচিত হন।

আওয়ামী লীগের মনোনয়নে তিনি ১৯৭০ সালে পাকিস্তান গণপরিষদের সদস্য নির্বাচিত হন। বাংলাদেশ স্বাধীনতার পর প্রথম জাতীয় সংসদ নির্বাচনে ১৯৭৩ সালে তিনি আওয়ামী লীগের প্রার্থী হিসেবে পাবনা-৫ আসনের জাতীয় সংসদের সদস্য নির্বাচিত হন। তিনি বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন।

 মুক্তিযুদ্ধ 
আবদুল মমিন তালুকদার মুক্তিযুদ্ধের সময় মুজিবনগর সরকারের গেরিলা প্রশিক্ষণ ক্যাম্পের মোটিভেশন অফিসার দায়িত্ব পালন করেন। মুজিবনগর সরকারের প্রতিনিধি দলের সদস্য হিসেবে তিনি মুক্তিযুদ্ধের পক্ষে বিশ্বজনমত সৃষ্টির লক্ষ্যে নেপাল সফর করেন।

 মৃত্যু 
আবদুল মমিন তালুকদার ১৯৯৫ সালের ১৫ আগস্ট তার মৃত্যু হয়।

 তথ্যসূত্র 

 বহিঃসংযোগ 


বিষয়শ্রেণী:১৯২৯-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:পাবনা জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
বিষয়শ্রেণী:প্রথম জাতীয় সংসদ সদস্য
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:পাবনা জেলার আইনজীবী
বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী
বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাংলাদেশের বাণিজ্য প্রতিমন্ত্রী
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:বনোয়ারী লাল সরকারি উচ্চ বিদ্যালয়ের প্রাক্তন শিক্ষার্থী